امریکا قوشمه ایالت لری دولت رهبری نینگ اورین باسری جو بایدن تلفن آرقه لی عراق باش وزیری نوری المالکی, پارلمان باشلیغی اسامه النجیفی و محللی کُرت رهبریتی نینگ باشلیغی مسعود بارزانی بیلن صحبت ایتدی. بایدن, رهبر لرنی بیر یقه دن باش چیقاریش گه چقردی. آق اوی تمانیدن بیریلگن بیانات ده, عراق شام اسلام دولتی تشکیلاتی تهدیدی گه قرشی عراق رهبریتی نینگ بیرگه لیکده فعالیت آلیب باریشی کیره ک ایکن لیگی نینگ قید ایتیلگن لیگی بلدریلدی. صحبت جریانی ده بایدن نینگ رهبر لر نینگ اوز ارا همکارلیک ایتیش لری کیره ک ایکن لیگی نی بلدررایکن, اساسی قانون دایره سیده ینگی بیر حکومت نینگ قوریلیشی نینگ ضروری ایکن لیگی نی ایسله تیب اوتگن لیگی قید ایتیلدی. عینی دمده امریکا قوشمه ایالت لری دولت رهبری بره ک اوبه مه هم کانگریس نینگ جمهوریتچی و دموکرات رهبر لری بیلن بیر اوچره شو اوتکزدی. عراق ده گی سونگگی وضعیت آرتیدن امریکا نینگ قیلگن فعالیت لری توغری سیده معلومات بیریلگن اوشبو ییغیلیش جریانی ده, عراق شام اسلام دولتی تشکیلاتی گه قرشی کوره ش بوییچه عراق نینگ خوف سیزلیک جهتی دن حمایه له نیشی گه تیگیشلی بحث ایتیلگن لیگی قید ایتیلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
